เกายังไงก็ไม่หายคัน มีตุ่ม
สวัสดีค่ะ อาการคันอวัยวะเพศ บริเวณขนหัวหน่าว อาจเกิดจาก1. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดงๆ มักมีหลายตุ่ม อาจเป็นหัวหนอง ซึ่งจะเห็นเป็นตุ่มสีขาวออกเหลืองได้ แต่มักทำให้มีอาการเจ็บหรือแสบมากกว่าอาการคัน สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองต่อรูขุมขน2. การติดเชื้อราแคนดิดา โดยจะทำให้มีอาการคันเป็นหลัก และมีอาการเจ็บแสบได้ ผิวหนังอาจเกิดเป็นผื่นสีแดง หรือผิวหนังมีลักษณะบวม แดงลอกไดh3. สังคัง หรือโรคกลาก หรือโรคติดเชื้อรากลุ่มเดอร์มาโตไฟต์ (dermatophyte) มักจะเห็นเป็นตุ่มแดงๆ แล้วค่อยๆ ลามออกไปจนมีลักษณะเป็นวงที่มีขอบเขตชัดเจน มักมีตุ่มน้ำใสเล็กๆ หรือขุยขาวๆ อยู่รอบวง ร่วมกับมีอาการคันมาก4. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น5. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืน และอาจเห็นรอยช้ำเล็ก ๆ จากการโดนกัด และหากสังเกตใกล้ๆ ก็อาจจะเห็นตัวและไข่เกาะตามขนได้ในเบื้องต้น ให้พยายามหลีกเลี่ยงสิ่งต่างๆ ที่อาจทำให้เกิดการแพ้และระคายเคืองไปก่อน หลีกเลี่ยงการเกา ใส่กางเกงชั้นในและกางเกงที่พอดี ไม่คับแน่นจนเกินไป หากคันมาก อาจทานยาแก้แพ้แก้คันร่วมด้วย เช่น ไฮดรอกไซซีน (hydroxyzine) chlorpheniramine (CPM) เป็นต้น แต่หากอาการไม่ดีขึ้น ก็ควรไปพบแพทย์เพื่อตรวจว่าเกิดจากสาเหตุใดค่ะ